
A" Nou, 2018, vine din depărtări, 
adus cu veselie de o sanie cu zurgă- 
lăi. 

Anul vechi îi cedează locul celui nou și se 
duce în istorie. 

Noi rămânem recunoscători pentru 
împlinirile pe care le-am avut atât în viața 
familială, cât și pe ogorul nostru comun — 
activitatea didactică și științifică la USPEE 

„Constantin Stere” 

Anul vechi este acela în care am marcat 
cei 20 de ani ai aniversării noastre, cea de 
activitate fructuoasă a universității. Anul 
vechi ne-a apropiat de sco- 
pul nostru: de a moderniza 
procesul de învățământ ast- 
fel încât cadrele pregătite de 
noi să corespundă celor mai 
serioase cerințe ale pieţei 
muncii,să fie solicitate nu 
numai în țara noastră, ci și 
în țările cele mai dezvoltate 
din lume. 

Absolvenţii noştri as- 
tăzi se disting nu numai 
ca profesionişti în diverse 


uS 
FLORILE DALBE 
Scoală, gazdă, din pătuțt, 
Florile dalbe, 


Și ne dă un colăcuţ, 
Florile, florile dalbe. 


domenii (economie, drept, 
științe politice, ecologie etc.), 
ci și ca persoane care își exer- 
cită funcţiile creativ, cu apli- 
carea științei, având totodată 
și misiunea de a promova 
cultura națională, dar și cea 
universală. 

Anul Nou vine, ca de obi- 
cei, încărcat de vise, speranţe, 
voie bună. 

Fie ca în anul nou, 
înțelepciunea și hărnicia tu- 
turor universitarilor, de la student și până la 
profesor, să ne ajute la împlinirea dorințelor 
noastre: 

- Să obţinem un proces de învățământ de 
cea mai înaltă calitate, învățământ centrat 
pe student, corelat cu cerinţele actuale spo- 
rite ale pieții muncii, învățământ bazat pe 
tehnologii noi, cu o implicare mai activă a 
studenților nu numai la orele auditoriale, ci 
și în lucrul lor idividual și extraauditorial. 

- Să intensificăm activităţile de cercetare 
științifică nu numai a cadrelor didactice, ci și 
a studenţilor. 


- Să acredităm un șir de specialități de la 
USPEE, demonstrând că noi suntem în pas 
cu timpul. 

- Să adaptăm la cerinţele actuale baza 
tehnico-didactică a procesului de studii. 

- Să stabilim noi contacte de colaborare 
cu centrele științifice și universitare din țară 
și de peste hotare. 

- Să ne concertăm eforturile, în mod ex- 
pres, asupra capitolului ce ţine de mobilita- 
tea studenților și cadrelor didactice, preve- 
deri prevăzute de pocesul de la Bologna. 

Anul Nou ne va aduce bucurii,clipe feri- 
cite și, desigur, presărat cu realizări remarca- 
bile ale obiectivelor pe care ni le vom pune 
în faţa noastră. 

Dragi colegi și studenţi, Anul Nou este 
gata să vă deschidă primele file albe ca zăpa- 
da, pe care vom schița doleanţele și reușitele 
noastre. 

Fie ca toate visele noastre din aceste zile 
magice să se împlinească în Anul Nou. Fie 
ca magia sfintelor sărbători,cu lumina artifi- 
ciilor aprinse la cumpăna dintre ani, cu fru- 
moasele urări ale colindelor, să vă însoţească 
tot anul. 


Balul bobocilor 


Că mămuca n-o făcut, 
Florile dalbe, 

Sâtă deasa n-o avut, 
Florile, florile dalbe. 


Pe cand sâta-o căpătat, 
Florile dalbe, 

Covata li s-o crăpat, 
Florile, florile dalbe. 


L-o certat mama pe tata, 
Florile dalbe, 

De ce s-a crapat covata, 
Florile, florile dalbe. 


Când covata o lipit, 
Florile dalbe, 
Cuptioru' li s-o urnit, 
Florile, florile dalbe. 


Când cuptoru' o pornit, 
Florile dalbe, 

Anul Nou o şi sosit, 
Florile, florile dalbe. 
Florile, florile dalbe. 


a 9 decembrie, 2017, în incinta Clubului de 
noapte SFINX, a avut loc un splendid bal al 
bobocilor de la USPEE „C. Stere”. 

Balul bobocilor s-a desfășurat cu atâta dina- 
mism, cu atitudini surprinzătoare, originalitate, 
dar și frumuseţe în ritm de dans şi melodie. 

Clipele de bucurie și satisfacţie artistică, pe 
care le-am avut, datorăm organizatorilor, dar, în 
primul rând, studenţilor celor patru echipe, care 
au concurat. 

Am fost impresionați de măiestria prezen- 
tatorilor Izabela Cojocaru și Grigore Citulean. O 


adevărată surpriză muzicală pentru public ne- 
au făcut melodiile strălucitei interprete Nălia 
Poiată. 

Juriului profesionist, cu stimaţi oaspeţi din 
România, nu i-a fost uşor să identifice echipele 
câștigătoare: cele de la Facultatea de Drept și 
Relaţii Internaţionale și Științe Socio-Umane. 

Preşedintele Senatului USPEE „C. Stere”, prof. 
Gheorghe Avornic, știe să aprecieze la justa val- 
oare succesele studenţilor la studii, dar și talen- 
tele lor artistice. 

Universul 


Mesaj de Anul Nou 


Cu fericita ocazie a Crăciunului și a Anu- 
lui Nou, vă urez la mulţi ani cu sănătate. 
Domnul să vă dea de toate: un car de no- 
roc, unul de succese, unul de iubire, dar mai 
bine toate la un loc! 

Gheorghe AVORNIC, 
dr.hab., prof. univer, 
președintele Senatului USPEE 
„Constantin Stere” 

Bucură-te de tinerete! 


Niciodată nu vei mai fi 
la fel de tânăr precum ești 
în această clipă. 

Eminescu despre noi 


e Nimeni nu are să ne înveţe ce-am fost 
sau ce-am trebui să fim; voim să fim ceea e 
suntem — români. A mai discuta asupra aces- 
tui punct sau a crede că frica de ruși ne-ar 
ademeni să ne facem nemți sau viceversa 
sau, cum cred ungurii, că de frica acestor doi 
ne-am putea găsi flatați să ne contopim cu 
natia maghiară, toate acestea sunt iluzii de 
școală: limba și naționalitatea românească 
vor pieri odată cu românul material, cu stin- 
gerea prin moarte și fără urmași a noastră, 
nu prin deznaționalizare și renegaţiune. 


e „De aproape două mii de ani ni se predi- 
că să ne iubim, iar noi ne-sfâșiem.” 


e „Țara care prin aplicarea instituţiilor ei, 
încurajează ignoranta, neconsecvenţa, lipsa 
de caracter, ba le decorează chiar, dovedește 
că e în descompunere deplină...” 


e „Patriotismul, cu toate acestea, nu este 
iubirea țarinei, ci iubirea trecutului. Fără cul- 
tul trecutului nu este iubirea de ţară.“ 


e „Greșalele în politică sunt crime, căci 
în urma lor suferă milioane de oameni 
nevinovați, se-mpiedică dezvoltarea unei ţări 
întregi și împiedică, pentru zeci de ani înainte, 
viitorul ei.” 


e „Mita e în stare să pătrundă orișiunde 
în tara asta, pentru mită capetele cele mai de 
sus ale administraţiei vând sângele și averea 
unei generații.” 


Un dor imens de Eminescu... 


„Recitindu-l pe Eminescu, ne reîntoarcem 
ca într-un dulce somn, la noi acasă” (Mircea 
Eliade). 


locaţi fiind într-o 

lume a roboti- 
cii și a tehnicii, cu mare 
regret, ne oprim pe o 
clipă din haosul, bulver- 
salitatea și graba zilnică 
și conștientizăm... că oa- 
menii au nevoie de un 
Eminescu! Un Eminescu 
care să schimbe căștile, pe cărţi, căci mare e 
probabilitatea, că pe zi ce trece, ne închidem 
tot mai mult în sinea noastră și riscăm să de- 
venim roboți fără suflet, gândire și emoții! Și 
unde sunt timpurile când bibliotecile erau 
arhipline, carțile arhicitite și oamenii atotcu- 
noscători? Când pentru a citit o carte din bi- 
bliotecă, trebuia să aștepți până o va returna 
cineva. Opera eminesciană a pus amprenta pe 
fiecare din noi. Poeziile de dragoste mângâiau 
sufletul rănit și îl vindecau, mama... ființa cea 
mai importantă pentru fiecare, atât de dulce 
și de sfânt descrisă în versurile lui, natura, atât 
de frumos comparată și iluminată. Da, e dor 
imens de Eminescu, despre care Adrian Pău- 
nescu scria: 


Actualitatea 
lui Mihai Eminescu 


eporterul nostru a recitit din publi- 

> lui M. Eminescu și s-a convins 

o dată în plus cât de actual este astăzi mare- 

le nostru poet și publicist naţional. La multe 

din problemele care ne frământă la ora ac- 

tuală opera eminesciană ne dă un răspuns, 

de parcă publicistul Eminescu ar fi printre 
noi. 

Reporter: Unul din șefii noștri actuali se 
declară a fi cel mai aprig statalist, dând de 
înțeles că este și cel mai mare patriot. Tot 
acesta, la una din întâlnirile cu marele ţar 
al Rusiei, pe care le are cu orice prilej, și-a 
exprimat regretul că atunci, la 1812, Rusia 
s-a oprit la Prut. Să fie această concepţie o 
mărturie a patriotismului încrezutului nos- 
tru șef? 

Eminescu: Ceea ce istoria niciunui po- 
por din lume n-a scuzat vriodată e lașitatea. 
Rusia nu se mulțumește de a fi luat o parte 
mare și frumoasă din vatra Moldovei, nu 
se mulțumește de a fi călcat peste granița 
firească a pământului românesc, ci voiește 
să-și ia și sufletele, ce se află pe acest pă- 
mânt și să mistuiască o parte din poporul 
român. Rusia nu a luat această parte din 
Moldova pentru ca să-și asigure graniţele, 
ci pentru ca să înainteze cu ele... 

Basarabia întreagă a fost a noastră, pe 
când Rusia nici nu se megieșa cu noi... 

Reporter: Ce este arta de a guverna? 
Avem astăzi mari probleme și în acest sens. 

Eminescu: Arta de a guverna în România 
este sinonimă cu arta de a amăgi poporul 
de a-l cloroformiza cu utopii demagogice. 

Reporter: Care ar fi cel mai mare rău pe 
care îl aduce o astfel de guvernare? 


Eminescu: Cel mai mare rău pentru un 
popor este sărăcia. 

Reporter: Poate că sărăcia noastră vine 
de la capturarea statului de către partide, 
structurile de stat sunt partajate de partide, 
iar conducătorii acestor structurinu ies din 
cuvântul șefilor de partid? 

Eminescu: Un om de stat precum și o 
politică de stat stau pururi deasupra parti- 
delor, încât idealul unui om de partid e opus 
acelui om de stat. 

Funcțiile politice adesea sunt în mâinile 
unor oameni stricaţi. 

Reporter: De ce la noi justiția nu se 
bucură de prea mare încredere din partea 
cetățenilor? 

Eminescu: Pentru că justiția subordona- 
tă politicii a devenit o ficțiune și nu mai exis- 
tă nici o garanţie pentru cele mai prețioase 
interese ale societății. 

Reporter: În sprijinul glotonimului lim- 
ba română stau dovezi irecuzabile. Au mai 
rămas persoane, chiar din cele cu înalte 
funcţii de stat, care cred sau se fac a crede 
că limba lui Eminescu sau Alecsandri trebu- 
ie numită moldovenească. 

Eminescu: „... Ea (limba română) este 
încă astăzi singura armă de apărare și sin- 
gurul sprijin al milioanelor de români care 
trăiesc dincolo de hotarele noastre. Cine o 
combate pe ea și ritualurile ei poate fi cos- 
mopolit, socialist, republican universal, dar 
numai român nu e”. 

Reporter: Ce aţi dori cititorului nostru, 
student de la USPEE “C. Stere”? 

Eminescu: Citește! Citește mereu. Cre- 
ierul tău va deveni un laborator de idei și 
imagini, din care vei întocmi înțelesul și fi- 
losofia vieţii. 

Daria GROSU 


Prima poezie publicată 
a lui Mihai Eminescu, în revista „Familia” 
(redactor losif Vulcan) din 1866. 


EI Moldovei îi e fiul 
Și Munteniei nepot, 
L-a-nfiat Ardealul, 
Eminescu-i peste tot. 
Izabela COJOCARU, 
a.lll, Drept 


Poetul fiinţei noastre... 


întotdeauna cu noi, dar mereu îmi este 

dor de poetul a cărui operă, aș zice îm- 
preună cu George Călinescu, învinge timpul, 
căci a simțit, a trăit spiritualitatea noastră ro- 
mânească. Prin cugetările și mărturisirile lui 
poetice, într-o limbă “ca un fagure de miere”, 
ne-a îndemnat să fim acasă, sufletește, mai 
bogaţi, iar în faţa lumii mai Oameni. 

În creaţia lui și-au aflat expresia 
nedreptăţile vremii, revolta celor obidiți, dar 
și cele mai profunde cugetări filozofice. 

E „Domnul cel de nemurirea noastră” — 
Eminescu. 

Natura și dragostea sunt sfintele taine pe 
care ni le împărtășește duhovnicul neamului 
nostru. Pentru poet există spaţiul nostru mis- 
tic, un erou liric, cu sentimentele lui, o lume a 
celor vii și o altă lume a celor morți. 

Opera lui Eminescu e o parte din ființa 
noastră, din sufletul nostru, căci ea este 
mărturisită în graiul nostru strămoșesc, plin 
de naturalețe și prospeţime, cel păstrat prin 


creaţiile folclorice și prin “limba vechilor ca- 
zanii”. 

Opera lui Eminescu este „întru-par- 
tea literară a conștiinței românești una și 
nedespărţită” (N. lorga). Cei care în zilele de 
restriște, mai stau aplecați asupra cărții Mări- 
ei sale, pentru a se reîntoarce la ei acasă, vor 
veni mereu să-și potolească setea la izvorul 
nesecat al poeziei noastre. Personalităţi no- 
torii ale spiritualității noastre naţionale, dar 
și ale celei universale au lăsat în urma lor un 
gând, o idee despre marele poet, artistul de- 
miurg, cel care a realizat în opera sa cea mai 
profundă și deplină sinteză a spiritului crea- 
tor românesc. În persoana marelui Eminescu 
văd poetul nostru absolut, de necomparat cu 
contemporanii cu urmașii săi. 

Dacă viața noastră n-ar avea sfârșit și ar fi 
fără durere, poate că nimănui nu i-ar veni în 
minte să se întrebe de ce e făcută lumea, și 
de ce e creată așa cum este ea. S-a întrebat 
și Eminescu. Tot el a răspuns la această taină. 
Cuvintele lui au făcut ca toată poezia acestui 
secol să crească sub auspiciile geniului emi- 
nescian, să devină punct de plecare pentru în- 
treaga dezvoltare a cugetului și a exprimării 
românești. 

Poate la nici unul din marii poeţi ai lumii 
nu vom găsi atâta dragoste de natură: codrul- 
împărat, luna ca o vatră de jeratic, izvoarele 
cu apă cristalină... Pentru Eminescu natura 


nu este numai o lume pentru refugiu, ci și o 
stare sufletească, continuare a trăirilor sale. 
Natura este și o divinitate cu care ai putea 
sta la sfat: 
- Ce te legeni, codrule, 
Fără ploaie, fără vânt, 
Cu crengile la pământ? 
lar codrul își destăinuie starea sufletească: 
- De ce nu m-aș legăna, 
Dacă trece vremea mea! 
Și acest sentiment îl împărtășim și noi, 
căci codrul e ca omul care se naște, crește, 


„zilele trec ca clipele”, și se duce în pământ. 


Dragostea la Eminescu este destăinuită 
cu atâta farmec, cum a putut s-o facă autorul 
cărții biblice „Cântarea cântărilor” 

Rămâne să-l studiem, să-l învăţăm, să-l 
apărăm de defăimători. 

Veronica BUTESCU, 

a.lll, Drept 

„Speranta este cel mai bun 
medicament pe care îl 
cunosc.” 


Alexandre Dumas 


ILOR ULEI CORALE OO CULINA DRE LUC ENI RE LUNI DRE CILINDRI ULEI RO ILOR ILES 


„Toate visele tale se pot 
împlini dacă ai curajul să le 


urmezi.” 


Walt Disney 
LA LUI RULE LE LL LU ELLE LELE LEUL ALILUIA LI LIRI 


Maestrul cunoştinţelor 


IN e-am gândit 
mult: care ar fi 


portretul unui profesor 
modern, cel al secolului 
al XXI-lea, un exponent 
al științei, dar și Omul. 
Ce calități are? Cum 
găndeste? 

Dincolo de faptul că e la curent cu cele 
mai moderne tehnologii didactice, noi, stu- 
dentii, așteptăm să fim martorii unei deo- 
sebite măestrii pedagogice cu cele mai so- 
fisticate procedee tehnice informaţionale. 
Asteptăm ca dascălul nostru, cel al secolului 
al XXI-lea, sa fie un facilitator al insușirii de 
catre studenţi a materii dificile. Sunt atătea 
poteci, uneori ascunce, întortocheate, spre 
cunoștințe, încâit un student poate să ră- 
tăcească în căutarea drumului drept spre 
adevăr. Profesorul nostru poate fi salvarea. 
El trebuie să știe cum să ne conducă pe o 
potecă a căutărilor. 

La schițarea portretului unui profesor 
contemporan mai adaugăm o trăsătură, cea 
care ţine de capacitatea de a se adapta la 
condițiile noi. Cei veniți la studii nu întodea- 
una sunt aleși prin concurs. Mulţi studenți 
mai au și alte griji, cele de ordin material. 


LL LL LL: 


SA 


Oportun 


De ce 
psihopedagogla? 


upă 13 ani de la absolvirea Colegiu- 
lui de Arte din oraşul Soroca, am 
revenit în localitatea de pe Nistru, care păs- 
trează atâtea enigme ale istoriei și culturii 
noastre. De astă dată, a fost să pășesc pra- 
gul la o altă instituţie de învățământ — Filiala 
Universității de Studii Politice și Economice 
Europene „Constantin Stere” din Chișinău. 
În opinia mea, des- 
chiderea acestei fili- 
ale în orașul nostru, 
este o soluție reușită 
pentru sorocenii care 
pretind la studii de 
licență sau masterat, 
dar și pentru toţi cei 
care vin de prin raioa- 
nele din împrejurimi. 
Eu, spre exemplu, mă 
deplasez la Soroca 
din orașul Șoldănești. 
Îmi este convenabil 
și ca distanţă, dar și 
în plan financiar. Un 
alt beneficiu pentru 
cei care studiază la 
USPEE este că am 
cunoscut profesori 
universitari profesioniști, care mănuiesc la 
perfecţie arta de a expune explicit și convin- 
gător materia. 
De ce psihopedagogie? Trăim într-o so- 
cietate cu oameni diverși, variante, situaţii, 
stări, cerinţe. În cei 15 ani de muncă în di- 


tăi 


Profesorul modern nu că se adaptează la 
cele ce se întimplă: interesul scăzut faţă de 
profesie, lipsa de interes față de lectură... 
Prin adaptarea la care ne referim întelegem 
că profesorul ține cont de inadvertenţțele 
morale și sociale create și găsește instrumen- 
tele de a-i aduna în jurul său pe învăţăcei. 

Un educator al secolului al XXI-lea poate 
transforma orele de curs în ore de colabora- 
re cu studentul. Împreună să creeze viitorul 
specialist. 

Profesorul modern mai este și un avocat. 
Un avocat al minţilor tinere din sălile de cur- 
suri, ale acelor studenţi care au nevoie de 
cineva să-i privească, să-i admire, să le ofere 
sfaturi, iar în ceasul de impas să-i încurajeze. 
Profesorul modern e, în toate, un model de 
urmat: prin prezenţă, prin cunoștințe, prin 
capacităţi profesionale, dar și prin cultură, 
prin arta de a comunica in limba literară. 

Daca nu am avea asemenea profesori 
ne-am simţi și noi mai străini și mai săraci în 
lumea aceasta. 


În prag de Anul Nou, dragi profesori și 
colegi, vă doresc multă sănătate, noi bucurii, 
noi realizări, și o colaborare căt mai strânsă 
dintre profesor și student. 

Sanda HODOROIJA, 
a.ll, Științe Economice 


Studii de calitate, dar cu 
participarea studentului 


A 
ntoateinstanţele 
(student, profe- 

sor, catedră, facultate, 
universitate) se discu- 
tă problema calităţii 
studiilor. Întrebați 
orice student: dorește 
oare studii de calita- 
te? Chiar și cel pe care 
nu-l vezi la ore cu săptămânile îţi va răspun- 
de: 

- Ce întrebare mai e și aceasta? Desigur, 

de calitate! 


ferite înstituţii, am întâlnit cazuri de tenta- 
tive de suicid, copii cu CES, tineri desfrânaţi, 
copii abuzaţi sexual, bătrâni agresaţi fizic și 
verbal și multe alte cazuri de acest fel. 
Muncesc la un Centru de Creaţie în 
calitate de conducător al cercului teatral. 
Mereu sunt înconjurată de copii. Mi-am 
dat seama că anume copiii și tinerii suferă 
cel mai mult în condiţiile agoniei secolului 
XXI. Sunt diferiți, înțeleg diferit. Mulţi sunt 
complexaţi, descriminaţi, confuzi. Și aceasta 
pentru că ei sunt minori și supuși. 
Psihopedagogia 
este unica speciali- 
tate care îţi permite 
să aplici metode ale 


psihologiei experi- 
mentale în practica 
pedagogică. Chiar 


dacă nu-i voi putea 
ajuta pe mulți din- 
tre cei ce vor solicita 
ajutor, îmi va fi ușor 
să-i înțeleg, să le 
fiu aproape și em- 
patică cu ei. Omul, 
cât trăiește, atâta 
învață. Învățăm şi 
descoperim și noi 
multe lucruri intere- 
sante, deși suntem 
cu familii, încadraţi 
în câmpul muncii. În primul an de studii, 
conversând cu colegii, auzeam: „Am nevoie 
de diplomă de licenţă și doar atât”. Actual- 
mente, fiecare dintre studenţii de la psiho- 
pedagogie recunosc: „Am descoperit multe, 
îmi este foarte utilă această specialitate”. 


Am descoperit metodologii moderne de 
lucru, mi-am schimbat atitudinea față de 
copiii cu CES, ușor pot vorbi despre stările 
emoționale, violență, cu caracter și com- 
portament. Pot vorbi în ajutor tinerilor, care 
se ciocnesc de diverse obstacole, mă simt 
mai sigură în exercitarea obligaţiilor mele 
profesionale. Și toate aceste calităţi le-am 
obţinut după ce timp de trei ani am acumu- 
lat cunoștințe și deprinderi practice la orele 
de curs ale dascălilor mei de la USPEE „C. 
Stere”. 

Tatiana VRĂJITORU, 

a. III, psihopedagogie 


O treaptă de succes 


L: început de An Nou avem un fericit 
prilej să felicităm conducerea USPEE, 
precum directorul liceului „C. Stere”, care 
mi-au creat posibilitatea să-mi fac studiile 
chiar aici, acasă, la Soroca. Am ales specia- 
litatea Menegementul Educaţional. Simt că 
am făcut o alegere reușită. 

În funcţia mea de conducător al cercului 
teatral de la Centru de creație „Speranţa” din 
Soroca am nevoie de mai multă experienţă 
și de mai profunde cunoștințe. Sunt convin- 
să că promovarea mea în carieră ţine mult 
de cunoștințele și competențele căpătate 
la USPEE — specialitatea Manegementul 
Educaţional, USPEE. 

Renata ȚENTI, 
Manegmentul Educaţional 


Și te privește mirat. Nici atâta lucru nu 
știi? Concepții europene asupra predării/ 
învățării, noi tehnologii de predare... Dar 
fără student! El, în multe cazuri, nu vrea să 
înțeleagă sau se face a nu înţelege că activi- 
tatea de învățare și competențele dobândite 
de student trebuie să fie verificate și apre- 
ciate pe parcursul semestrelor prin evaluări 
curente și finale (punctul 73, din Regulamen- 
tul de organizare a studiilor în învățământul 
superior la USPEE). 

Cum să fie „verificate” cunoștințele și 
competențele unui student invizibil? 

Trebuie să mai știm că pe parcursul se- 
mestrelor se organizează sesiuni de evaluare 
curentă (punctul 75 din Regulamentul citat) 
a studenţilor cu responsabilitate faţă de da- 
torie. Dar și aceste evaluări nu-i poate atrage 
pe cei care „râvnesc” la studii „de calitate”. 

Defel nu ne îngrijorează că rezultatele 
din sesiunile de evaluare (media) se înscriu 
în borderou (registrul grupei) și se iau în 
consideraţie la evaluările finale semestria- 
le, având o pondere de 60 la sută din nota 
finală la unitatea de curs respectivă. Dacă 
prin absenţele Domniei Voastre I-ai lipsit pe 
bietul nostru dascăl de plăcerea de a-ţi “ve- 
rifica” bagajul de cunoștințe și competenţea, 
cu ce obraz vii la examen? De unde profeso- 
rul să ia nota pentru evaluarea curentă și s-o 
treacă în borderou? Și ar fi oare pe drept s-o 
născocească? Dascălul nostru mai respectă 
noţiunea de conștiinciozitate, vrea să-și facă 
datoria cu onestitate. 

Suntem la începutul Anului Nou. Avem 
fericitul prilej să vă urez multă sănătate, 
multe-multe clipe de bucurie și noi realizări. 
Dar și un proaspăt mod de a concepe studii- 
le de calitate! Acestea nu pot fi înfăptuite în 
lipsa Măriei sale, studentul. 

Tatiana VERDEȘ, 
dr., conf.univ. 


„Cel mai frumos dar făcut 
cuiva este speranţa.” 


1 decembrie 


fî această zi, românii de pretutindeni sär- 
bătoresc Ziua Națională a României. 
Mărturia poetului Lucian Blaga despre 
ceea ce s-a întâmplat la 1 decembrie 1918: 
„Era o dimineaţă rece, de iarnă. Pe o parte 
a șoselei se duceau spre Alba lulia, scârțâind 
prin făgașele zăpezii, căruțele românești. Bu- 
chete de chiote și bucurie, alcătuind un singur 
tir, iar pe cealaltă parte se retrăgea în aceeași 
direcție, armata germană ce venea din Româ- 
nia, tun după tun, ca niște pumni strânși ai tăce- 
rii. La Alba lulia, nu mi-am putut face loc în sala 
Adunării. Aveam în schimb avantajul de a pu- 
tea colinda din loc în loc, toată ziua, pe câmpul 
unde se aduna poporul. Era o roire de necre- 
zut. Pe câmp se înălţau, ici-colo, tribunele de 
unde oratorii vorbeau naţiei. Pe vremea aceea 
nu erau microfoane, încât oratorii, cu glas prea 
mic pentru atâta lume, treceau de la o tribună 
la alta. În ziua aceea am cunoscut ce înseamnă 
entuziasmul naţional, sincer, spontan, irezisti- 
bil, organic, masiv, al oratorilor de la tribună”. 
Sursă: www.altfel.ma/ 

Capra, obicei de Anul Nou 


eul este numele dat unui dans tradițional românesc, 
executat, de obicei, de un tânăr mascat în chip de 
capră, cu un cojoc pe dos. Capra și însoțitorii săi merg din 
casă-n casă, tot dansând. Măștile de animale variază de la 
o regiune la alta. 

Capra este însoțită de o ceată zgomotoasă cu lăutari care 
acompaniază jocul caprei. Acest obicei a fost menţionat pri- 
ma dată în „Descrierea Moldovei” de Dimitrie Cantemir. 

Cercetătorii presupun că dansul caprei, precum și alte 
manifestări ale măștilor zoomorfe întâlnite în satele noastre 
pe vremea Crăciunului provin din ceremoniile sacre arhaice 
închinate nașterii divinității. 

Sursa: libertatea.ro 


Cum salutăm? 


alutul este prima formă 

de politeţe. E o dovadă 
a unei bune maniere. Cele 
mai cunoscute formule de 
salut, care pot fi spuse în ori- 
ce situații, sunt cele ce ţin de 
anumite momente ale zilei: 
bună dimineaţa, bună ziua, 
bună seara. Desigur, sunt și 
alte forme de salut, cum ar fi 
salut!, noroc!, care au note 
de familiaritate. 

În ultimul timp devine 
tot mai frecventă formula de salut bună (în locul celor 
tradiționale). Intri într-un birou al unei organizaţii sau al 
unei întreprinderi, spui cu respect bună ziua, iar cel cu mină 
plină de importanţă îţi răspunde a lehamite: bună! Telefo- 
nezi unei persoane cu care ești în relaţii oficiale, iar din celă- 
lalt capăt al firului îţi răspunde o voce, deseori a secretarei, 
bună!, tot cu notă de superioritate. Această formă de salut 
(bună!) se întâmplă, este și răspunsul studentului la salutul 
profesorului. Dar și invers. La „bună ziua” studentului, pro- 
fesorul care e deja în sală răspunde cu neplăcere: Bună! 


Poate de aceea că studentul întârzie. Dar și în acest 
caz profesorul își păstrează verticalitatea, dând dovadă de 
respect faţă de toţi învățăceii săi, care nu sunt creaţi după 
același calapod. 

Buna! Este un echivalent, un calc al englezescului hi! 

Aceasta nu înseamnă că acest calc este superior formu- 
lelor de salut tradiționale ale limbii române. Echivalentul ro- 
mânesc al lui Hi nu poate conţine semnificaţiile formulelor 
ce ţin de anumite momente ale zilei (bună dimineaţa, bună 
ziua, bună seara). 

Adjectivul bună (buna) cere, în mod obligatoriu, un 


nume, în afară de cazul în care el este substantivizat: buna 
„bunica”. Folosit singur ca formulă de salut el nu comportă 
nici o semnificaţie. Orice neglijență pe care o comitem în 


procesul exprimării literare în limba română generează o 
notă de familiaritate, de o cultură redusă. „Formula buna!, 
în opinia cunoscutului lingvist român Alexandru Graur, „nu 
este îngăduit să fie adresată unei persoane căreia îi datorăm 
un respect deosebit.” 

Nu este lipsită de importanţă nici mimica pe care trebu- 
ie s-o avem corespunzător în momentul salutului. Când sa- 
lutăm, trebuie să privim la persoana/persoanele către care 
ne adresăm. Salutul unei persoane cu o privire mohorâtă, 
absentă, cu voce arogantă, îl face pe cel salutat să se simtă 
foarte incomod. A răspunde la salut este obligatoriu pentru 
fiecare persoană care respectă regulile de bune maniere. 

Semne ale unor maniere pot fi sesizate și prin utiliza- 
rea în vorbire a formulelor de rămas bun, a altor formule 
de adresare în cele mai variate contexte, a pronumelor de 
politeţe, la care ziarul nostru se va referi în numerele ce vor 
urma. 

Mihai PETRESCU 


Salutul la diferite popoare 


e În Filipine îl poţi saluta pe cineva în felul următor: îl ei 
de mână și îi pui degetele pe fruntea ta. 

e În India cei mai tineri îi salută pe cei mai în vârstă, 
atingându-le picioarele. 

e În Thailanda mâinile trebuie împreunate în dreptul 
pieptului și fruntea trebuie aplecată până va atinge 
vârful degetelor. 

e Bărbaţii beduini își freacă nas de nas, când se salută. 

e În mijlocul unei grupări etnice din Africa, shona, un 
salut politicos este atunci când se bate doar din pal- 
me. 

e În Micronezia, pentru a saluta, e nevoie să ridici o 
sprânceană. 

e În Tibet un gest politicos e atunci când salutul se face 
prin scoaterea limbii. 

e În semn de salut, în Samoa, oamenii, când se întâl- 
nesc, se adulmecă. 

e Massai, care populează Kenya și Tanzania, se salută, 
scuipându-se reciproc. 


„A vorbi sănătos 
limba mamei este 


o datorie, una dintre 


cele patriotice.” 


(Grigore Vieru) 


Glosar al greșelilor 
în comunicarea 
verbală 


Greșit 


uiţi: cum te uiţi la 


ceea ce se întâmplă? 


Corect 


ce părere ai 
despre ceea ce se 
întâmplă? 


Curiozităţi despre lume 


Furnicile nu dorm niciodată. Cu toate 
acestea, în zorii zilei, furnicile se întind 
asemenea oamenilor pentru a se 


90% din populația 
întregii planete locuiește în emisfera 


Cimpanzeiişicoțofenelesuntsingurele 
animale care îşi pot recunoaşte 
imaginea într-o oglindă. 

În ciuda aparențelor, două treimi din 
suprafața întregului continent african 
se afla în emisfera nordică. 


umanitare: științe umanistice 
umanitare 
umere umeri 
utrenie utrenie 
> 
urechile: când îți vei | când îţi vei vedea 
vedea urechile? ceafa? i 
dezmorți. 
| A > Aproximativ 
viu: martor viu martor ocular 
nordică. 
zădar zadar > 
zgârâie zgârie > 
eu îţi zic ce trebuie | eu îți spun ce 
> 


să faci 


trebuie să faci 


Ochiul unui strut este mai mare decât 
creierul acestei păsări. 


La examen: 
Cum te numești? 
lonescu, răspunde râzând studentul. 
Și de ce râzi? 
Mă bucur că am răspuns la prima între- 
bare. 
* La examen. Profesorul obosit dorind să-i 
pună studentului măcar un „5”, îl întreabă: 
- Bine, dar despre ce s-a discutat la orele 


Pentru fiecare om de pe Terra există 
circa 200 de milioane de insecte. - 
Numai termitele ne depășesc într-un = 
raport de 10 la 1. - 
> Te-ai gândit câtă benzină ţi-ar trebui ca E 
să poți înconjura planeta cu propriul 
automobil? Ei bine, în rezervorul unui 
avion Boeing poate încapea suficient 
combustibil încât să poţi face acest 


lucru de patru ori. de curs? 
>  Știţicaresuntcei mai mari consumatori Tăcere. 

z i ? 3 ati , A T EN 
de Coca-Cola din lume? Dacă ați - Dar cine v-a predat această disciplină? 
răspuns islandezii, ați dat raspunsul Tăcere 
Corect | 3 | - O întrebare ajutătoare: tu sau eu? 

> Ştiţi care este apetitul unui furnicar _> 
sud-american? Ei bine, acesta poate * Dialog la examene: 
îngera până la 30.000 de furnici... pe _ Stii? 
zi. RR 
PREDICE: i - Știu. 
> Vreţi să știți care este regiunea cu cea -Ce stii? 
mai scazută criminalitate? Incercaţi Obiectul süü 


Quebec, Canada. Rata criminalității 
în aceasta zonă este similară cu cea 
înregistrată într-un parc Disney World, 
aproape 0. 


- Care obiect? 

- La care susțin examenul. 

- Și la ce obiect susții examenul? 

- Domnule profesor, aceasta înseamnă a 
pune beţe-n roate! 


Umor studenţesc 


* Nuntă studenţească: 

- De ce mireasa nu bea? 

- Pentru că ea nu a pus bani pentru bău- 
tură. 


* Un student se duce la cantină și singurul 
loc liber este lângă un profesor... Neavând ce 
face se așează acolo. Profesorul îi spune: 

- Porcul nu-i este prieten porumbelului. 

Studentul răspunde: 

- Bine, eu am zburat. 


* Un profesor supraveghetor la examene: 
- Tu, din ultima bancă, de ce copiezi? Ridi- 
căte în picioare, nerușinatule! 
Și toţi din ultima bancă se ridică în pi- 
cioare. 


